เปลี่ยนแปลงอาหารการกินของแมว ใช้ยารักษาอาการท้องเสียของแมว
หากอาการท้องเสียเกิดขึ้นภายใน 1 วันเมื่อเปลี่ยนอาหารแมวหรือลองให้แมวกินอาหารแบบใหม่ สาเหตุของอาการท้องเสียอาจจะเป็นเพราะอาหารแบบใหม่ ให้กลับไปใช้อาหารแบบเดิมที่จะไม่ทำให้เกิดปัญหาและทำให้อุจจาระของแมวกลับมาเป็นปกติ เมื่อแมวอุจจาระเป็นก้อน ให้ค่อยๆ เปลี่ยนอาหารแมว โดยเปลี่ยนเป็นอาหารใหม่ทีละน้อยๆ ถ้าคุณสงสัยว่าแมวของคุณแพ้อาหาร ให้ลองเปลี่ยนอาหารของมันดู แมวนั้นแพ้อาหารได้และอาจจะท้องเสีย ดังนั้น เมื่อคุณเปลี่ยนแปลงการทานอาหารของแมว ขอให้แน่ใจว่าอาหารแบบใหม่นั้นมีส่วนผสมที่ไม่เหมือนกับอาหารแบบเดิม มิฉะนั้นแล้ว มันก็จะไม่เกิดผลแตกต่างอะไรเลย สัตวแพทย์อาจจะพูดคุยเกี่ยวกับการให้แมวกินอาหารที่มีไฟเบอร์สูง ซึ่งอาจจะเป็นการใช้อาหารที่สัตวแพทย์จ่ายให้โดยสามารถซื้อได้จากสัตวแพทย์เท่านั้น และไม่มีที่ร้านขายอาหารสำหรับสัตว์เลี้ยงทั่วไป ผู้ผลิตอาหารสัตว์ยี่ห้อ Royal Canin, Hill’s Prescription Diets และ Purina นั้นมีอาหารที่สัตวแพทย์จะจ่ายให้เท่านั้น ซึ่งเป็นส่วนหนึ่งของอาหารที่ผลิตเพื่อแก้ปัญหาสุขภาพของสัตว์เลี้ยงโดยเฉพาะ สำหรับแมวบางตัว คุณอาจจะค่อยๆ ทำให้มันคุ้นเคยกับอาหารแบบใหม่ สัดส่วนของอาหารที่ดีควรจะเป็นอาหารปัจจุบัน 90 เปอร์เซ็นต์และอาหารแบบใหม่ 10 เปอร์เซ็นต์ ค่อยๆ เพิ่มปริมาณจนกว่าจะเป็นอาหารแบบใหม่ทั้งหมดภายใน 10 วัน ให้เจ้าเหมียวบอกคุณเองว่าจะต้องใช้เวลาเร็วเท่าไหร่ในการเปลี่ยนเป็นอาหารแบบใหม่ แมวตัวอื่นๆ อาจจะชอบการเพิ่มอาหารใหม่ 10 เปอร์เซ็นต์และอยู่ในสัดส่วนแบบนี้ 3-5 วันก่อนที่จะเพิ่มอีก 10 เปอร์เซ็นต์ การเปลี่ยนอาหารแมวนั้นไม่มีกฎที่จะต้องทำอย่างรวดเร็วหรือที่ทำตามได้ยากและนี่ก็ไม่ใช่การแข่งขัน การเพิ่มเมตามิวซิลที่ไม่มีรสชาติครึ่งช้อนชาไปในอาหารของแมว 1-2 ครั้งต่อวันเป็นเวลา 5-7 วันจะช่วยทำให้แมวอุจจาระเป็นก้อน ฟักทองธรรมดาในกระป๋องนั้นก็สามารถใช้ได้ ทั้งเมตามิวซิลและฟักทองกระป๋องนั้นมีไฟเบอร์สูง โพรไบโอติกส์นั้นเป็น “แบคทีเรีย” ลำไส้ที่ดีในระบบทางเดินอาหาร ซึ่งมันก็จะช่วยสร้างความสมดุลให้กับระบบ และจะช่วยแก้ปัญหาเรื่องท้องเสีย อีกทางเลือกหนึ่งที่ทั้งง่ายและอร่อยก็คืออาหารเสริม FortiFlora สำหรับแมว ผลิตภัณฑ์จาก Purina อาจจะซื้อได้ตามอินเตอร์เน็ตหรือร้านขายอาหารสัตว์ การสูญเสียน้ำนั้นเป็นเรื่องสำคัญที่เกิดขึ้นพร้อมกับอาการท้องเสียและแมวของคุณก็อาจจะมีภาวะขาดน้ำ ในการดูว่าแมวของคุณมีภาวะขาดน้ำหรือไม่ อาจจะดึงเบาๆ ที่ผิวหนังหย่อนๆ ของแมวที่บริเวณหลังคอ ถ้าแมวมีความชุ่มชื้นปกติ ผิวหนังก็จะร่วงลงไปแบบเดิม ถ้าผิวหนังที่ดึงขึ้นมาค่อยๆ กลับไปเป็นแบบเดิมช้า หรืออยู่ค้างไว้แบบนั้น นั่นแปลว่าแมวมีภาวะขาดน้ำ ถ้ามีอาการเช่นนี้ ให้พาแมวไปหาสัตวแพทย์ทันที ถ้าแมวของคุณท้องเสียและมีอาการมากกว่า 2-3 วัน มีอาการอาเจียน หรือมันดูเซื่องซึม (ดูเหนื่อยมากกว่าปกติ) มันก็ควรไปพบสัตวแพทย์ ให้โทรศัพท์หาสัตวแพทย์และถามว่าคุณควรนำตัวอย่างของอุจจาระของแมวไปให้สัตวแพทย์ด้วยหรือไม่ในกรณีที่สัตวแพทย์ต้องการที่จะวิเคราะห์ตัวอย่าง ให้นำตัวอย่างอุจจาระของแมวที่มีระยะเวลาน้อยกว่า 12 ชั่วโมงไปด้วย เลือดสีแดงเล็กน้อยในอุจจาระอาจจะเป็นปัญหาเพียงเล็กน้อย แต่หากอุจจาระเป็นสีดำและดูเหนียว (หรือเหมือน “น้ำมันดิน”) นั่นอาจจะหมายความว่าเลือดที่ปนอยู่ในอุจจาระนั้นมาจากกระเพาะและแมวมีแผลในกระเพาะอาหาร สัตวแพทย์อาจจะทำการทดสอบบางอย่าง (ตรวจเลือด, ตรวจอุจจาระเพื่อดูพยาธิลำไส้ เอ็กซเรย์ และอัลตราซาวด์) และจะจ่ายยามาให้ หากสัตวแพทย์พบพยาธิลำไส้ในอุจจาระ สัตวแพทย์จะจ่ายยาที่เหมาะสม หากมันไม่ใช่พยาธิลำไส้ สัตวแพทย์จะจ่ายยาเพื่อลดความถี่ของอาการท้องเสีย เช่น เมโทรนิดาโซล (Metronidazole) เพรดนิโซโลน (Prednisolone) หรือ ไทโลซิน (Tylosin) พาแมวมาในห้องเล็กๆ และปิดประตูไว้ จับแมวแน่นๆ ด้วยมือข้างซ้าย (หากคุณถนัดขวา) และห่อตัวมันด้วยผ้าขนหนูให้เหมือนดักแด้ถ้ามันยอมให้คุณทำ ให้ยาแมวโดยใช้ไซรินจ์ (หรือกระบอกยาหยอดตา) ที่มุมปากหนึ่งของแมวและค่อยๆ ให้ยาที่ละน้อยๆ แต่ละครั้ง  ขอให้แน่ใจว่าแมวกลืนยาลงไปและไม่ปล่อยให้ยาไหลออกมา สัตวแพทย์จะจ่ายไซรินจ์หรือที่กระบอกยาหยอดตามาให้เมื่อสัตวแพทย์จ่ายยาน้ำ อาจจะลองขออีกอันหนึ่งไว้ก็ได้ถ้าคุณอยากมีสำรองไว้ คุณอาจจะต้องให้แมวกลืนน้ำที่มีอุณหภูมิห้องในปริมาณเล็กน้อยผ่านไซรินจ์อันที่สอง นี่จะช่วยขจัดรสยาในปากของแมว ขอให้แน่ใจว่าคุณได้ถามสัตวแพทย์ว่าคุณจะเห็นการเปลี่ยนแปลงของแมวได้เร็วเท่าไหร่ อาการเรื้อรังบางอย่าง เช่น ลำไส้อักเสบเรื้อรัง อาจจะต้องให้ยาหลายเดือนหรือบางทีอาจจะตลอดชีวิต หากแผนการรักษานั้นเป็นไปด้วยดี อาการท้องเสียจะดีขึ้นหรือหายไป สัญญาณของโรคลำไส้อักเสบเรื้อรัง (IBD) ได้แก่ น้ำหนักลด มีภาวะขาดน้ำ อาเจียน และท้องเสีย สัตวแพทย์จำเป็นต้องทำการทดสอบเพื่อระบุว่าแมวของคุณเป็นโรคลำไส้อักเสบเรื้อรัง อาการท้องเสียเรื้อรังที่เกี่ยวข้องกับมะเร็งลำไส้ หรือเป็นแค่ท้องเสียทั่วๆ ไป
ลองเปลี่ยนอาหารแมว. ดูว่าแมวมีอาการแพ้อาหารหรือไม่. ค่อยๆ ทำให้แมวคุ้นเคยกับการทานอาหารแบบใหม่. ใช้เมตามิวซิล (Metamucil). เพิ่มโพรไบโอติกส์ไปในอาหารของแมว. ให้แมวกินน้ำเยอะๆ. รู้ว่าเมื่อไหร่ควรจะไปหาสัตวแพทย์. พาแมวไปพบสัตวแพทย์. ให้แมวกินยาที่สัตวแพทย์จ่ายมาให้. สังเกตว่าแมวมีอาการดีขึ้นหรือไม่.
https://www.wikihow.com/Stop-Your-Cat%27s-Diarrhea https://www.wikihow.com/Stop-Your-Cat%27s-Diarrhea
Changing Your Cat's Diet Treating Your Cat's Diarrhea With Medication